[{"text_idx": "#000000", "text": "C\u0302inaj novedzinoj el Mongolio (I)"}, {"text_idx": "#000003", "text": "La distanco inter la urbeto Zamin-Uued de Mongolio, hejmloko de Sou Remar, kaj Erenhot de la Interna Mongolio, kie s\u0302i log\u0302as post edzinig\u0302o, estas nur 8 kilometroj. S\u0302i povas atingi C\u0302inion de sia hejmloko post 10-minuta vojag\u0302o per trajno."}, {"text_idx": "#000004", "text": "S\u0302ia edzo Zhang Guilin konatig\u0302is kun s\u0302i en konstruejo. Kvankam Sou Remar estas virino kun la staturo alta de malpli ol 1.6 metroj, tamen s\u0302i estas tiel forta kiel viro. S\u0302i kapablas transporti brikojn kaj sablon kaj ec\u0302 povas tiri man-c\u0302areton da sablo au\u0306 s\u0302tonetoj per unu mano. Tiam Zhang Guilin respondecis pri funkciigo de miksilo kaj Sou Remar pri vers\u0302ado de sablo en la miksilon."}, {"text_idx": "#000005", "text": "\"C\u0302u tiu virino estas pli malfacilo-eltena ol viro?\" Poste Zhang Guilin sciis, ke antau\u0306e Sou Remar kaj s\u0302ia edzo kune funkciigis butikon. En la jaro 2003 s\u0302ia edzo forpasis pro trafika akcidento. Post tio s\u0302i ekokupig\u0302is pri peza laboro por vivteni sian filon. \"S\u0302i povas elteni malfacilojn, certe estas bona mastrumantino.\" Li ekhavis deziron kontaktig\u0302i kun s\u0302i kaj komencis doni al s\u0302i mang\u0302aj\u0302ojn kaj helpi s\u0302in en transportado de brikoj. Post iom da tempo ili starigis senton inter si. Finfine Sou Remar elektis Zhang Guilin kiel sian edzon opiniante, ke li donis al s\u0302i sekuran senton. S\u0302i diris: \"Zhang Guilin estas bona viro. Li neniam edzig\u0302is antau\u0306e kaj tre zorgas pri mi\". S\u0302i s\u0302atas tian edzon, kia estas la s\u0302ia, kiu revenas al la hejmo post la laboro. S\u0302ajnas al s\u0302i, ke multaj mongolaj viroj ne estas tre zorgemaj pri siaj familianoj."}, {"text_idx": "#000006", "text": "Antau\u0306 tri jaroj la geedzoj luis log\u0302ejon en Erenhot. La c\u0302ambro kun areo de malpli ol 15 kvadrataj metroj preskau\u0306 estas okupita de mang\u0302tablo, lito, glacis\u0302ranko kaj televidilo. Sou Remar estas tre kontenta pri la nuna vivo, c\u0302ar s\u0302i ne havas tre altan postulon pri materio. Kiam s\u0302ia edzo revenas el la laboro al la hejmo, s\u0302i ekpreparas mang\u0302aj\u0302ojn. Sou Remar estas ne nur forta, sed ankau\u0306 lerta en preparado de mang\u0302aj\u0302oj. S\u0302i povas prepari jiaozi-ojn (tradicia c\u0302ina mang\u0302aj\u0302o) kaj aliajn c\u0302inajn pladojn. Nun s\u0302i jam kutimig\u0302is al la vivo en C\u0302inio kaj s\u0302atas g\u0302in."}, {"text_idx": "#000007", "text": "Redaktoroj: Zhao Xi kaj Niu Xueqin"}]